Eingabe wegen gesetzeswidriger Darlehenszinsen
Material: papyrus
Place: Arsinoites
Categories: Eingabe
Ptolemaios an den Epistrategen P. Marcius Crispus
Zinsen (Darlehen)
Ποπλίῳ Μάρκῳ Κρίσπωι τῶι κρατίστῳ ἐπιστρατήγῳ
παρὰ Πτολεμαίου Διοδώρου το[ῦ] καὶ Διοσκόρου τῶν ἀπὸ τοῦ Ἀρσινοείτου.
πάντων αἴσχιστον τῶν ἐν βίῳ ἀτοπημάτων ἐστὶν τὸ τοὺς ἐλευθέρους τύ
[πτ]εσθαι καὶ ὑβρίζεσθαι καὶ μ[άλ]ιστα ὑπὸ δούλων εὐώνων ἢ καὶ ὑπὸ ὀψωνια
ζομένων. τοῦτο δὲ χεῖρόν ἐστιν ὕβρεως ἀνηκέστου. πολλάκις οὖν, κύριε, βου
λόμενοι ἐγδικίας τυχεῖν, ἀποροῦμεν διὰ τὸ μακρὰν εἶναι τοῦ ἐνθάδε δικαίου. ὧν
ἐστιν Πτολεμαῖος υἱὸς Πάππο[υ] τινὸς γεγυμνασιαρχηκότος ἀπὸ τοῦ αὐτοῦ Ἀρσινο
είτου, αὐθάδης τῷ τρόπῳ κ[αὶ βί]αιος, δανιστιμὸν βίον ζῶων καὶ πράσσων ἀνόσια
πάν[τα] ἀπειρημένα, στατηρι[αίο]υς τόκους ἀπαιτῶν τῇ περὶ αὐτὸν ἐν τῷ νομῷ
δυν[άμε]ι, παρηγησάμενος τὰς τῶ[ν] ἐπάρχων κρίσεις καὶ τὰς τῶν Αὐτοκρατόρων
ἐντολάς, ἐν οἷς κἀμοὶ τὸ αὐτὸ διεπράξατο, καὶ στατηριαίους τόκους πράσσει,
ἐπικατερχόμενος εἰς τὰς κ[ώμ]ας μετὰ πλήθους καὶ ὕβρεις πλείστας τοῖς ἁπ
[τομ]ένοις παρεχόμενος. π[ολλά]κις οὖν κἀμοί, κύριε, τὸ αὐτὸ ποιήσας ἀλόγους ὕβρις
[διὰ] τῶν ὑπʼ αὐτοῦ, ἐὰν βου[λη]θῶμεν στρατηγῷ ἐντυχεῖν περὶ τῆς αὐτοῦ βίας
[τὰ] ὑπάρχοντα ἕως τοῦ [ν]ῦν ἐφέλκεται ἐπὶ τὰ στρατήγια καὶ συνεδρεύουσι τῷ δικασ
[τ]ῇ. ἐκ τούτου συμβαίνει μὴ τυγχάνειν ἡμᾶς ἐγδικίας. ἀποδείξω δὲ αὐτὸν ἀποδίξω
δάνιον ἐν μιᾷ  κώμῃ ἐκδανίσαντα τρία ἥμισυ   τὰ λεπτὰ κατὰ μέρος λαμβάνων
[τα] στατηριαῖον τόκον ὡς συνάγεσθαι κατʼ ἔτος ἡμιόλιον, ὃν καὶ εὑρήσεις παρʼ ἐ
νίων ὀκταπλάσιον του καὶ ἄλλου εἰληφότα ἐν ὀλίγος ἔτεσι, ὅπερ ἀπείρηται πλέ
ον τοῦ ἴσου κεφαλ[α]ίου τόκον μὴ ἐκπράσσεσθαί τινα παντὶ τῷ χρόνῳ. τῶν οὖν
τοιούτων ἐπιστάσεως ὀφιλόντων τυγχάνειν, ἐπὶ σὲ τὴν καταφυγὴν ἐποι
ησάμην τὸν πάντων εὐεργέτην ὅπως ἐ[ν] τοῖς εὐμενεστάτοις τοῦ κυρίου
ἡμῶν Ἀντωνίνου [κ]αιροῖς  ἐν τῇ ἰδίᾳ συνμένειν  κελεύσῃς γραφῆναι τῷ τῆς
Ἡρακλείδου στρ[α]τηγῷ ὅπως ἀνεπηρέαστος καὶ ἀνύβριστος ὑπὸ τοῦ Πτολεμαίου
φυλαχθῶ καὶ  ἀποδέδωκα εἰς τόκον περισσὸν τοῦ δραχμιαίου εἰς κεφάλαι
όν μοι ἐλλογηθῆναι, καὶ ἐάν τι φανῶ αὐτῷ ὀφείλων μετὰ ταῦτα, ἰσχύσω αὐτῷ
ἀποδῶναι εὐγνωμόνως, εἰς δὲ ἀπόδιξιν τῶν προγεγραμμένων τὸν στρατηγὸν
κελεῦσαι ἀχθῆναι ἐπʼ αὐτὸν Ἀφρ[ο]δίσιόν τ[ιν]α καὶ Ζωίλον ὀψωνιαζομένους
ὑπʼ αὐτοῦ μετὰ τῶν ἀκεραιωμ[ένω]ν τῆ[ς ε]ἰσπράξεως τῶν τόκων, λαμβά
νων αὐτῶν ἱκανὸν ἐπὶ τὴν σὴν διάγνω[σι]ν,
καὶ ἐκ τούτου φανήσεται ἡ ἐκείνου ἰδία διαπρασσομένη, ἵνʼ ὦ ὑπὸ σοῦ βεβοηθημένος.
διευτύχει.
 ια, Φαῶφι κα.
τῷ στρατηγῷ ἔντυχε. ἀπόδος